Levi Strauss

Oskar Levi Strauss (naskiĝis kiel Oskar Löb Strauß) (Buttenheim, Bavario, 26-an de februaro 1829 - Sanfrancisko, 26-an de septembro 1902) estis, germana-juda usona vestofabrikisto. Strauss konatiĝis pro siaj ĝinzoj kiuj portas la nomon de lia antaŭnomo Levi.

Strauss elmigris en 1847 kun siaj patrino kaj du fratinoj al Usono. En Novjorko li kun du aliaj personoj establis fabrikon. En 1853 Strauss fariĝis usona civitano. Li establis en 1853 en Sanfrancisko firmaon por ŝtofoj, vestoj kaj aliaj aĵoj, kiujn bezonis la orministoj kaj pioniroj en la Okcidento.

Tajloro Jacob Davis el Reno plifortigis la pantalonojn, de li faritaj el ĝinzoŝtofo, per nitoj. Tiun inventon li registrigis, kune kun Strauss - lia liveranto de ĝinzoŝtofo kaj financisto de 68 dolaroj por la patento. La ĝinzo naskiĝis.
Hodiaŭ la kompanio Levi Strauss & Co., la tiutempe de Strauss establita ĝinzofabriko ankoraŭ ekzistas. Krom ĝinzoj ĝi fabrikas ankaŭ alispecajn pantalonojn plus ceterajn vestojn. Ĝia vendosumo estas miliardoj da dolaroj.

Kategorio:Usonaj entreprenistoj
Kategorio:Naskiĝintoj la 26-an de februaro
Kategorio:Mortintoj la 26-an de septembro